Més de 500 xiquetes i xiquets de Burjassot gaudeixen de les Escoles d’Estiu oferides per l’Ajuntament
2025-07-24

Aquest estiu, més de 500 xiquetes, xiquets i joves de Burjassot estan gaudint del seu període vacacional de juny, juliol, agost i setembre en les diferents Escoles d’Estiu que l’Ajuntament de Burjassot ha oferit amb dos objectius prioritaris: ajudar a les famílies amb la seua conciliació laboral i familiar i fer que els menuts del municipi gaudisquen del seu temps d’oci d’una manera diferent i molt divertida.

“Aquest estiu hem ampliat notablement l’oferta de les nostres Escoles d’Estiu”, ha assenyalat l’alcalde de Burjassot, Rafa García, “amb l’objectiu de seguir en la nostra obstinació d’ajudar en tot el que estiga al nostre abast a les famílies burjassoteres. L’oferta d’enguany engloba activitats culturals, esportives, igualitàries i les destinades al suport a les famílies i a la infància. A més, hem diversificat també els punts de desenvolupament de les mateixes per a ajudar també al fet que les famílies tinguen una bona oferta en els seus propis barris”.

L’Escola d’Estiu de la Casa de Cultura, amb prop de 215 matriculats; la Pequeteca d’Estiu en el Centre Social Ausiàs March, amb 65 inscripcions; l’Escola Esportiva “Conciliem amb l’esport”, amb quasi 200 inscrits i subvencionada pel Pla Corresponsables del Ministeri d’Igualtat i el programa “Soc Estiu 2022” en el Centre Socioeducatiu Díaz Pintado, amb 75 matriculats, reuniran més de 500 xiquetes, xiquets i joves en tot el municipi.

“Pràcticament totes les àrees municipals en contacte directe amb els xicotets de la casa, cultura i joventut, igualtat, benestar social i serveis socials, s’han unit per a oferir aquestes grans Escoles d’Estiu que ja han arrancat amb una resposta molt positiva per part de la ciutadania”, ha destacat el màxim representant municipal.